En tot entrar enquiara madeisha codina de Fedosia Markovna, e dempús d'accedir ath prèc de qué tanben eth portièr i siguesse present, "per s'un cas", Piotr Ilich la comencèc a interrogar e en un virament de uelhs auie desnishat çò de mès important: ei a díder, que Dmitri Fiódorovich, en gésser ath mès córrer entara recèrca de Grushenka, s'auie hèt a seguir eth trisson deth mortèr, e auie tornat sense eth, e damb es mans tacades de sang.